
8                                                                  DR 30.7.2018                                                       

 
Tuan Mohd Redzuan Yusof: Tuan Yang di-Pertua, kita sebagai koperasi, kita akan 

mengkaji semula segala bentuk sumbangan seperti yang disebutkan oleh Yang Berhormat 
tadi sekiranya tidak melanggar akta yang termaktub dalam mengurus dan mengawal selia 
segala harta aset yang ada di Suruhanjaya Koperasi Malaysia. Terima kasih. 

 

4.  Tuan Ahmad Tarmizi bin Sulaiman [Sik] minta Menteri Pertanian dan Industri 
Asas Tani menyatakan, berapakah luas tanah pertanian terbiar dan yang telah ditukar syarat 
kepada penggunaan yang lain serta apakah langkah kementerian menyekat pertukaran 
syarat pertukaran tanah pertanian. 

Menteri Pertanian dan Industri Asas Tani [Datuk Haji Salahuddin bin Ayub]: 
Bismillahi Rahmani Rahim. Tuan Yang di-Pertua, pada 6 Ogos 2018 dan 1 Ogos 2018, Yang 
Berhormat Tapah dan Yang Berhormat Nibong Tebal juga bertanya soalan yang sama, jadi 
saya mohon menjawab bersekali.  

Tuan Yang di-Pertua, Kementerian Pertanian dan Industri Asas Tani melalui 
Jabatan Pertanian telah mengenal pasti seluas 119,273 hektar tanah terbiar pertanian di 
seluruh negara. Saya sebut negeri yang besar jumlahnya, Pahang 34,293 hektar, Johor 
17,854 hektar, Perak 14,506 hektar, Terengganu 12,311 hektar dan Negeri Sembilan 10,309 
hektar.  

Pelbagai insentif dan galakan telah dilakukan oleh pihak kementerian untuk 
memastikan tanah-tanah terbiar ini dapat kita urus pada masa kini dan pada masa akan 
datang. Saya in syaa Allah akan mengemukakan hala tuju baharu tentang tanah terbiar ini 
sebagai suatu segmen penting untuk kita mencari jalan penyelesaian terhadap jumlah yang 
besar ini untuk manfaat petani-petani kita di seluruh negara. Bantuan kepada petani diberikan 
dalam bentuk input pertanian, pembersihan kebun, penyediaan kawasan, pembangunan 
infrastruktur seperti pemasangan sistem perairan, saliran serta pembinaan jalan ladang 
dengan kadar minimum sebanyak RM20,000 satu hektar. Ini insentif yang kita telah jalankan 
dan mungkin akan ditingkatkan daripada semasa ke semasa.  

Dalam kita melihat tentang keluasan tanah ini, kita mendapati bahawa tanaman-
tanaman yang telah diusahakan adalah seperti buah-buahan, sayur-sayuran, padi, kelapa 
yang merekodkan jumlah pengeluaran sebanyak 204,793.42 metrik tan dengan nilai 
pengeluaran sebanyak RM187,551,380.51 yang kita telah berjaya hasilkan. Untuk jawapan 
yang spesifik yang saya ada data mengenai daerah Sik, alhamdulillah keluasan tanah 96.60, 
bilangan petani 91, peruntukan yang telah diberikan RM1,105,900, jumlah pengeluaran 
1,726.94 metrik tan dan nilai adalah RM2,323,707. Ini fakta spesifik untuk Sik yang cuba saya 
sediakan pada pagi ini. Terima kasih. 

Tuan Ahmad Tarmizi bin Sulaiman [Sik]: Terima kasih Tuan Yang di-Pertua, 
terima kasih Yang Berhormat Menteri di atas jawapan. Berkaitan hal tanah pertanian yang 
terbiar ini maknanya sangat besar keluasannya itu yang disebut oleh Yang Berhormat Menteri 
tadi. Kita melihat ada situasi yang contradict di dalam negara kita iaitu situasi pertama, 
banyaknya tanah-tanah yang terbiar yang tidak diusahakan dan sudah pastinya akan 
mengambil suatu masa untuk kita perbaiki keadaan ini. Situasi yang kedua iaitu ramainya 
penganggur di kalangan belia-belia kita yang mereka ini, ketika ini sudah mencecah 3.4 
peratus iaitu lebih kurang 516,000 yang menganggur.  

Sudah pasti kenapa belia-belia kita ini tidak ada minat untuk mereka menceburi 
usahawan tani ini, khususnya untuk mengusahakan tanah-tanah yang terbiar. Ada satu 
program di bawah Kementerian Pertanian dan Industri Asas Tani sebelum ini, MyAgrosis 
usahawan. Saya ingin bertanya kepada Yang Berhormat Menteri, adakah program ini ada 
impak kepada usaha kita bagi belia-belia ini menceburi bidang pertanian ataupun adakah 
program ini hanyalah sekadar program untuk mengisi masa terluang di pihak belia-belia 
menganggur.  

Kedua, soalan asasnya juga bertanya berkaitan status tanah pertanian yang telah 
ditukar statusnya sama ada ke tanah pembangunan ataupun tanah industri walaupun hal ini 
berkait dengan hak pengurusan tanah di bawah kerajaan negeri. 

 

 

 



Tuan Mohd Redzuan Yusof: Tuan Yang di-Pertua, kita sebagai koperasi, kita akan mengkaji semula segala bentuk sumbangan seperti yang disebutkan oleh Yang Berhormat tadi sekiranya tidak melanggar akta yang termaktub dalam mengurus dan mengawal selia segala harta aset yang ada di Suruhanjaya Koperasi Malaysia. Terima kasih. 4. Tuan Ahmad Tarmizi bin Sulaiman [Sik] minta Menteri Pertanian dan Industri Asas Tani menyatakan, berapakah luas tanah pertanian terbiar dan yang telah ditukar syarat kepada penggunaan yang lain serta apakah langkah kementerian menyekat pertukaran syarat pertukaran tanah pertanian. Menteri Pertanian dan Industri Asas Tani [Datuk Haji Salahuddin bin Ayub]: Bismillahi Rahmani Rahim. Tuan Yang di-Pertua, pada 6 Ogos 2018 dan 1 Ogos 2018, Yang Berhormat Tapah dan Yang Berhormat Nibong Tebal juga bertanya soalan yang sama, jadi saya mohon menjawab bersekali. Tuan Yang di-Pertua, Kementerian Pertanian dan Industri Asas Tani melalui Jabatan Pertanian telah mengenal pasti seluas 119,273 hektar tanah terbiar pertanian di seluruh negara. Saya sebut negeri yang besar jumlahnya, Pahang 34,293 hektar, Johor 17,854 hektar, Perak 14,506 hektar, Terengganu 12,311 hektar dan Negeri Sembilan 10,309 hektar. Pelbagai insentif dan galakan telah dilakukan oleh pihak kementerian untuk memastikan tanah-tanah terbiar ini dapat kita urus pada masa kini dan pada masa akan datang. Saya in syaa Allah akan mengemukakan hala tuju baharu tentang tanah terbiar ini sebagai suatu segmen penting untuk kita mencari jalan penyelesaian terhadap jumlah yang besar ini untuk manfaat petani-petani kita di seluruh negara. Bantuan kepada petani diberikan dalam bentuk input pertanian, pembersihan kebun, penyediaan kawasan, pembangunan infrastruktur seperti pemasangan sistem perairan, saliran serta pembinaan jalan ladang dengan kadar minimum sebanyak RM20,000 satu hektar. Ini insentif yang kita telah jalankan dan mungkin akan ditingkatkan daripada semasa ke semasa. Dalam kita melihat tentang keluasan tanah ini, kita mendapati bahawa tanaman- tanaman yang telah diusahakan adalah seperti buah-buahan, sayur-sayuran, padi, kelapa yang merekodkan jumlah pengeluaran sebanyak 204,793.42 metrik tan dengan nilai pengeluaran sebanyak RM187,551,380.51 yang kita telah berjaya hasilkan. Untuk jawapan yang spesifik yang saya ada data mengenai daerah Sik, alhamdulillah keluasan tanah 96.60, bilangan petani 91, peruntukan yang telah diberikan RM1,105,900, jumlah pengeluaran 1,726.94 metrik tan dan nilai adalah RM2,323,707. Ini fakta spesifik untuk Sik yang cuba saya sediakan pada pagi ini. Terima kasih. Tuan Ahmad Tarmizi bin Sulaiman [Sik]: Terima kasih Tuan Yang di-Pertua, terima kasih Yang Berhormat Menteri di atas jawapan. Berkaitan hal tanah pertanian yang terbiar ini maknanya sangat besar keluasannya itu yang disebut oleh Yang Berhormat Menteri tadi. Kita melihat ada situasi yang contradict di dalam negara kita iaitu situasi pertama, banyaknya tanah-tanah yang terbiar yang tidak diusahakan dan sudah pastinya akan mengambil suatu masa untuk kita perbaiki keadaan ini. Situasi yang kedua iaitu ramainya penganggur di kalangan belia-belia kita yang mereka ini, ketika ini sudah mencecah 3.4 peratus iaitu lebih kurang 516,000 yang menganggur. Sudah pasti kenapa belia-belia kita ini tidak ada minat untuk mereka menceburi usahawan tani ini, khususnya untuk mengusahakan tanah-tanah yang terbiar. Ada satu program di bawah Kementerian Pertanian dan Industri Asas Tani sebelum ini, MyAgrosis usahawan. Saya ingin bertanya kepada Yang Berhormat Menteri, adakah program ini ada impak kepada usaha kita bagi belia-belia ini menceburi bidang pertanian ataupun adakah program ini hanyalah sekadar program untuk mengisi masa terluang di pihak belia-belia menganggur. Kedua, soalan asasnya juga bertanya berkaitan status tanah pertanian yang telah ditukar statusnya sama ada ke tanah pembangunan ataupun tanah industri walaupun hal ini berkait dengan hak pengurusan tanah di bawah kerajaan negeri.